Despacito

Despacito (בתעתיק: דספסיטו; בתרגום מספרדית: באיטיות) הוא סינגל של הזמר לואיס פונסי בשיתוף דדי יאנקי, שיצא לאור ב-13 בינואר 2017, מתוך האלבום של פונסי שיצא לאור בשנת 2019, Vida, והפך ללהיט גדול. השיר הגיע לראש המצעדים הבינלאומיים. הווידאו קליפ של השיר הגיע למיליארד צפיות ברשימת הסרטונים הנצפים ביותר ב-YouTube בתוך 97 ימים, הסרטון השני במהירותו להגיע לאבן דרך זו אחרי השיר "Hello" של הזמרת אדל. הוא הגיע לשני מיליארד צפיות ב-16 ביוני, לאחר 154 ימים, מה שהופך אותו לסרטון המהיר ביותר באתר שהגיע לציון זה.

ב-4 באוגוסט, לאחר 204 ימים, עקף הקליפ של השיר את הקליפ הכי נצפה עד אז ביוטיוב, "See You Again" ובאותו היום הפך לסרטון הנצפה ביותר והשני שהצליח לעבור את רף 3 מיליארד הצפיות ביוטיוב. ב-12 באוקטובר (חודשיים בלבד לאחר שעבר את רף 3 מיליארד הצפיות) עבר השיר את רף 4.5 מיליארד הצפיות והפך לשיר הראשון, והחזיק במיקום זה עד נובמבר 2020, אז עקף אותו שיר הילדים Baby Shark, ומאז דספסיטו אוחז במקום השני ברשימת הסרטונים הנצפים ביותר באתר. ב-10 באוקטובר 2020, עבר השיר את רף 7 מיליארד צפיות, ונכון לספטמבר 2025, הסרטון עומד על מעל 8.8 מיליארד צפיות וקיבל מעל 55 מיליון לייקים.

השיר זכה ב-4 פרסים בתחרות טקס פרסי גראמי הלטיני ה-18.

ב-2018 נכנס השיר למהדורת 2019 של ספר השיאים של גינס, על שבעה הישגים שונים אליהם הגיע. השיר אף נכנס לרשימת השירים הנמכרים ביותר בכל הזמנים בגרמניה.

כמה רמיקסים של השיר יצאו לאחר הצלחתו הרבה של הסינגל. בין השאר יצאו לאור: גרסאות פופיות ובסגנון סלסה בשיתוף הזמר ויקטור מנואלה (17 במרץ 2017); וגרסה אלקטרונית בהפקת מייג'ור לייזר והקולומביאני דיג'יי מוסקה. השיר הוא השיר הנמכר ביותר בכל הזמנים בספרד.

 השיר 
השיר נכתב על ידי לואיס פונסי, אריקה אנדר (Erika Ender) ודדי יאנקי בשנת 2015, והופק על ידי אנדרס טורס (Andrés Torres) ומאוריציו רנגיפו (Mauricio Rengifo), שעבד בעברו עם דויד ביסבל ועם ריקי מרטין. הם הקליטו את השיר במיאמי בשנת 2016.

מדובר בשיר רגאטון-פופ קצבי, שמילותיו עוסקות בקיום יחסי מין ומבוצעות בצורה חלקה ורומנטית. מילותיו של השיר כוללות שימוש רב באלגוריות, רובן מיניות: לדוגמה: "תני לי לעלות על אזורי הסכנה שלך / עד שאגרום לך לצרוח", "אני רוצה לראות את השיער שלך רוקד" ו"אני רוצה להפשיט אותך בנשיקות / לחתום על קירות המבוך שלך".

 ביקורות 

 רשימות כל הזמנים 
ארגוןרשימהמיקוםמקורבילבורד500 שירי הפופ הטובים ביותר בכל הזמנים84

 הרמיקס עם ג'סטין ביבר 

ב-17 באפריל 2017, הוכרז כי לשיר תצא גרסה בשפה האנגלית, שתארח בתוכה את זמר הפופ הקנדי, ג'סטין ביבר. את הרמיקס כתבו ג'סטין ביבר, לואיס רודריגז, אריקה אנדר ודדי יאנקי, והוא הופק על ידי אנדרס טורס, מאוריציו רנגיפו, וג'וש גודווין. גרסה זו זכתה להצלחה, ובעקבות זאת הצליחה להגיע בשיאה אל צמרת מצעד הבילבורד הוט 100. השיר הוא הראשון של פונסי ויאנקי שכבש את צמרת מצעד זה, והחמישי של ביבר שעשה זאת גם כן.

יום לפני שהוכרז השיר כרמיקס רשמי, העלה פונסי לערוץ ה-Vevo שלו תמונה שנותנת את האפשרות לשמוע אותו. בעטיפת הרמיקס ניתן לראות את ביבר כשאוזניות מוצמדות לראשו. עטיפת הרמיקס צולמה בשחור-לבן. ב-24 השעות הראשונות שהתמונה שהתה ביוטיוב, מונה הצפיות שלה עמד על למעלה מ-23 מיליון צפיות, ובכך הפכה לסרטון השישי המצליח ביותר בהיסטוריה בפלטפורמה זו.

נכון לספטמבר 2025, מונה הצפיות של גרסה זו עומד על כ-687 מיליון צפיות.

 רשימות סוף שנה וכל הזמנים 
בעקבות הצלחת הסינגל "Despacito" ברחבי העולם, השיר נכלל במספר רשימות סוף שנה של השירים הטובים ביותר של 2017.
ארגוןרשימהמיקוםמקורבילבורדכל רצועות שיתופי הפעולה של ג'סטין ביבר, מדורגיםנכללUDiscover Music12 הרצועות שיתופי הפעולה של ג'סטין ביבר: שיתופי הפעולה הטובים ביותר12Insider18 השירים הפופולארים של ג'סטין ביבר1113 השירים הטובים ביותר של המאה ה-2171E!10 הלהיטים הלוהטים הטובים ביותר של ג'סטין ביבר, מדורגים19Highsnobiety25 השירים הטובים ביותר של ג'סטין ביבר מכל הזמנים5רולינג סטון100 השירים הגדולים ביותר של המאה עד כה (2018)23Hype Baeהשירים הטובים ביותר של העשור השני של המאה ה-21, מדורגים לפי שניםנכללUproxxהשירים הטובים ביותר מהעשור השני של המאה ה-21, לפי דירוג24Parade50 השירים הטובים מהעשור השני של המאה ה-2135

 מיקומי שיא 
השיר הגיע למקום 1 במעל ל-45 מצעדים שונים, בהם ארצות הברית, בריטניה, ישראל, פורטוגל ניו זילנד ועוד רבים אחרים.

השיר שהה 16 שבועות רצופים במקום הראשון במצעד הבילבורד הוט 100, ובכך הפך לשיר עם מספר השבועות הרב ביותר במקום הראשון עם השיר "One Sweet Day", של מריה קארי ובויז טו מן. שיא זה נשבר לאחר מכן על ידי הזמר האמריקאי ליל נאס X על להיטו "Old Town Road" אשר שהה במקום הראשון במשך 19 שבועות.

במצעד בילבורד הוט 100 שבארצות הברית, השיר "Despacito" הגיע למקומות השניים העליונים במצעד במשך 17 שבועות, ובכך ביבר שבר את השיא לאמן היחיד בהיסטורית המצעד אשר שני שיריו מככבים ברשימת מרבית השבועות בשניים העליונים; "Stay" שהה במשך 21 שבועות. השיר "As It Was" של הארי סטיילס, שבר את שיאו של ביבר אם 25 שבועות לאחר מכן. מריה קארי וג'סטין ביבר נהפכו לאמנים היחידים בהיסטוריה אשר שני שיריהם מככבים ברשימה זו, "We Belong Together", ו-"Heartbreaker". יתרה מזאת, השיר שהה במצעד בילבורד הוט 100 בעשירייה הפותחת במשך 44 שבועות, ושבר את השיא של כל הזמנים למרבית השבועות בשלושת המקומות במצעד זה עם 19 שבועות. השיר "As It Was" של הארי סטיילס, שבר את שיאו של ביבר אם 29 שבועות לאחר מכן. השיר נהפך לשיר השביעי בשפה הבינלאומית במצעד בילבורד הוט 100 אשר שוהה במקום הראשון.

 קישורים חיצוניים 

גיא פינס, כתבה מצולמת, הופעתו של דדי יאנקי (דספסיטו) בישראל, "ערב טוב עם גיא פינס", ערוץ היוטיוב של גיא פינס, 30 ביוני 2017קישור לסרטון ביוטיוב

 הערות שוליים 

קטגוריה:שירי דדי יאנקי
קטגוריה:שירי ג'סטין ביבר
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי ג'סטין ביבר
קטגוריה:שירים על מיניות
קטגוריה:שירים על פוארטו ריקו
קטגוריה:מוזיקה: תופעות אינטרנט
קטגוריה:שיאי עולם
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון בצרפת
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון במצעד קנדה הוט 100
קטגוריה:זוכי פרס בחירת הנוער: שירים
קטגוריה:זוכי פרס גראמי הלטיני להקלטת השנה
קטגוריה:זוכי פרס גראמי הלטיני לשיר השנה
קטגוריה:זוכי פרס המוזיקה של בילבורד: שירים
קטגוריה:שירים זוכי פרס המוזיקה האמריקאית
קטגוריה:שירי פלטינה מחומשת בממלכה המאוחדת
קטגוריה:שירי פלטינה מחומשת ומעלה באוסטרליה
קטגוריה:שירי יהלום באיטליה
קטגוריה:שירי יהלום בארצות הברית
קטגוריה:שירי יהלום בברזיל
קטגוריה:שירי יהלום בפולין
קטגוריה:שירי יהלום בצרפת
קטגוריה:שירי יהלום בקנדה
קטגוריה:סינגלים בהוצאת יוניברסל מיוזיק לטין אנטרטיינמנט